Poinische Sproch

Poinisch (Eignaum język polski, polszczyzna) is a Slawische Sproch, de wos vuawigend in Poin  gredt wiad. Es is de Muadasproch vo de ethnischn Poin und gheat zua Lechitischn Untgrubbm vo de Westslawischn Sprochn. Poinisch is de Aumbtsproch vo Poin, wiad owar aa vo Mindaheitn in de Nochbalända und Auswaundara gredt. Es gibt gschätzt 48-55 MüllionanWalery Pisarek (deutsche Übers. von Andreas W. Meger):  – Broschüre des Rada Języka Polskiego, (PDF-Datei; 975 kB, abgerufen am 12. Februar 2016) Muadasprochla auf da gaunzn Wööd, und Poinisch is aar a Aumbtssproch vo da EU. Schreim tuat ma s midn Poinischn Oifabeth, des wos aussa de klassischn Lateinischn Bugstobm no eigane Bugstobm mid Sundazeichn hod (ą, ć, ę, ł, ń, ó, ś, ź, ż). Poinisch is noh vawaundt und oftmolig gegnseitig vastendlich midn Kaschubischn, Slawisch-Schlesischn, Obersorbischn, Niedasorbischn, Tschechischn und Slowakischn.

 Oiphabet 

S Poinisch is scho vo Aufang au mid n lateinischn Oiphabet gschriem wuan.  Außadem vawendts zua Wiedagob vo de speziöö poinischn Laut diakritische Zeichn, de do san:

 De kreska: a Hakal owahoib vo de Buchstobm ć, ń, ó, ś, ź und duachn Buchstob ł

 De kropka: a Punkt owahoib vom Buchstob ż

 Da ogonek (des haaßt sovü wia „Schwanzal“) untahoib vo de Buchstobm ą, und ę

De Buchstobm q, v, x  san net uaspringlich poinisch; se kumman nua in Fremdweata und fremde Nauman vua.
 Großgschriem Klaagschriem Großgschriem Klaagschriem A a M m Ą ą N n B b Ń ń C c O o Ć ć Ó ó D d P p E e R r Ę ę S s F f Ś ś G g T t H h U u I i W w J j Y y K k Z z L l Ź ź Ł ł Ż ż

 Grammatik 
Poinisch is - wia de meistn slawischn Sprochn - a stoak flektiarande Sproch. De Aunuadnung vo de Weata in an Sotz is meah oda wenicha frei, a waun de heifigste Aunuadnung Subjekt-Objekt-Verb is. Ma vawendt so guat wia kaane Artikl und Peasonalpronoman, weu de easchliaßn si duach de Endung vom Zeidwuat
Hauptweata lossn se in de drei grammatikalischn Gschlechta –männlich, weiblich, sächlich, eihteun. Es gibt owar an Untaschied zwischn belebtn und unbelebtn männlichn Gschlecht in da Aazoih. Poinisch hod siem Fölle: in Nominativ, in Genitiv, in Dativ, in Akkusativ in Instrumental, in Lokativ und in Vokativ. 
Adjektive san in Hihblick auf Gschlecht, Foi und Zoih midn Hauptwuat vabundn.

 Dialekt
mini|hochkant=1.4|Sprochn und Dialekt in Ostmiddleiropa Poinisch: höö-, middl- und dunglgreane Foab. Eaklärungan iwan Dialekt im Artikltext links.
Im heitigen Poinisch san via klassische Dialektgrubbm oigemein aunakaunt (in Klaumma und fett de Numman auf da Koatn rechts):
Klaapoinisch (dialekt małopolski): Im Siidn und Siidostn (B1)
Großpoinisch (dialekt wielkopolski): Im Noadn und Middlwestn (B2)
Masowisch (dialekt mazowiecki): Im Noadostn (B3)
Schlesisch (dialekt śląski): Im Siidwestn (G1), vo etliche aa ois separate Anzlsproch gseng (ślónsko godka/ślónsko mowa)
Is Kaschubische (F) güüt heidztogs schoo ois separate Sproch, auf des hoffn aa etliche Schlesier. In de ehemolig deitschn Gegandn im Westn redt ma heid an Mischdialekt (B4). Bsundare Fuaman san Góralisch (I) - sprich: "Guhralisch" -, a Klaapoinischa Dialekt gaunz im Siidn in de Karpatn, dea wos aa slowakische und wolochische Eihflüss hod, und de Mährisch-Schlesischn Dialekt - (G1) in Tschechien und (G2) - , de wos an Iwagaung ins Tschechische haum.

 Beleg 

 Im Netz 


 Eintrag zur polnischen Sprache in der Enzyklopädie des europäischen Ostens (PDF-Datei; 673 kB)
 Polnisch lernen auf mowicpopolsku.de
 Po polsku po Polsce (engl./pol.)
 Słownik języka polskiego (PWN) – einsprachiges umfangreiches polnisches Wörterbuch
 Deutsch-Polnisch-Wörterbuch von PONS
 Andreas Volk: Polnische und deutsche Literatur-Übersetzer im Gespräch, in Übersetzen, Zs. des VdÜ, 2, 2013, S. 1f. ("Übersetzergespräch", eine Reihe des Goethe-Instituts)

Kategorie:Slawische Sprachen
Kategorie:Polen
Kategorie:Amtssprache der Europäischen Union